Ахәыҷтәы етникатә фестиваль "Аиҩызаратә кәашареи – агәыӷра абжьи" мҩаԥысит Ражьден Гәымба ихьӡ зху Аҳәынҭқарратә филармониаҿы. Афестиваль рхы аладырхәит Аԥсны араионқәа зегь рҟынтә ахәыҷтәы коллективқәа. Ахәаԥшыҩцәа алшара рыман аԥсуа, аурыс, аерман, абырзен уҳәа амилаҭқәа рыкәашарақәа рыхәаԥшреи, рашәақәа рзыӡырҩреи.
Ахәыҷтәы етникатә фестиваль "Аиҩызаратә кәашареи – агәыӷра абжьи" Аԥсны инхо ажәларқәа реизааигәатәра, урҭ реилибакаара арӷәӷәара иазынархоуп. Ахәылԥаз аҟны еиуеиԥшым амилаҭқәа ркультура ацәыргаразы алшара роуит.
Ахәыҷтәы кәашаратә ансамбль "Абаза" инарыгӡоит "Ачара кәашара".
Амузыкарҳәаҩ Алиона Зыхәԥҳа ҟазарала ажәытә аԥсуа инструмент ахымаа алырҳәоит.
Ансамбль "Афырҭын" акәашацәа хәыҷқәа рықәгыларала ахәаԥшцәа дыргәырӷьоит.
Ансамболь "Афырҭын" акәашацәа зегьы иреиҵбоу иҟазара ааирԥшуеит.
"Афырҭын" анаҩстәи рықәгылара.
Афестиваль алахәыла ахәылԥаз аартраан.